CELEX: C2005/271/06
Language: da
Date: 2005-10-29 00:00:00
Title: Domstolens dom (Anden Afdeling) af 15. september 2005 i de forenede sager C-281/03 og C-282/03, Cindu Chemicals BV m.fl. mod College voor de toelating van bestrijdingsmiddelen (anmodning om præjudiciel afgørelse fra College van Beroep voor het bedrijfsleven) (Direktiv 76/769/EØF — farlige stoffer — medlemsstaternes mulighed for at fastsætte yderligere vilkår for markedsføring og anvendelse af et biocidholdigt produkt, hvis aktive stof gennem direktivet er genstand for begrænsninger — træbeskyttelsesmidler indeholdende stenkulstjæredestillat (karbolinæum og creosotolie) — træbeskyttelsesmidler indeholdende kobber, chrom og arsen)

29.10.2005   
            
            
               DA
            
            
               Den Europæiske Unions Tidende
            
            
               C 271/3
            
         
      DOMSTOLENS DOM
   
   (Anden Afdeling)
   af 15. september 2005
   i de forenede sager C-281/03 og C-282/03, Cindu Chemicals BV m.fl. mod College voor de toelating van bestrijdingsmiddelen (anmodning om præjudiciel afgørelse fra College van Beroep voor het bedrijfsleven) (1)
   
   (Direktiv 76/769/EØF - farlige stoffer - medlemsstaternes mulighed for at fastsætte yderligere vilkår for markedsføring og anvendelse af et biocidholdigt produkt, hvis aktive stof gennem direktivet er genstand for begrænsninger - træbeskyttelsesmidler indeholdende stenkulstjæredestillat (karbolinæum og creosotolie) - træbeskyttelsesmidler indeholdende kobber, chrom og arsen)
   (2005/C 271/06)
   Processprog: nederlandsk
   I de forenede sager C-281/03 og C-282/03, angående anmodninger om præjudiciel afgørelse i henhold til artikel 234 EF, indgivet af College van Beroep voor het bedrijfsleven (Nederlandene), ved afgørelser af 26. juni 2003, indgået til Domstolen den 30. juni 2003 i sagerne Cindu Chemicals BV (sag C-281/03), Rütgers VFT AG, Touwen & Co. BV, Pearl Paint Holland BV, Elf Atochem Nederland BV, Zijlstra & Co. Verf BV, Chemische Producten Struyk & Co. BV, Van Swaay Schijndel BV, Houtbereiding G. Rozendaal BV, Arch Timber Protection BV (sag C-282/03) mod College voor de toelating van bestrijdingsmiddelen, procesdeltager: Stichting Behoud Leefmilieu en Natuur Maas en Waal, har Domstolen (Anden Afdeling), sammensat af afdelingsformanden, C.W.A. Timmermans, og dommerne R. Silva de Lapuerta, J. Makarczyk, P. Kūris og G. Arestis (refererende dommer); generaladvokat: F.G. Jacobs; justitssekretær: ekspeditionssekretær M.-F. Contet, den 15. september 2005 afsagt dom, hvis konklusion lyder således:
   Rådets direktiv 76/769/EØF af 27. juli 1976 om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater, som ændret ved Europa-Parlamentet og Rådets direktiv 94/60/EF af 20. december 1994, skal fortolkes således, at det ikke tillader en medlemsstat at fastsætte andre vilkår end dem, direktivet fastsætter, for markedsføring og anvendelse af et biocidholdigt produkt, hvis aktive stof er opført i bilag I til direktivet, medmindre anvendelsen af andre fællesskabsbestemmelser på området fastsætter specifikke vilkår for dette produkt.
   
      (1)  EUT C 251 af 18.10.2003.